Opnað fyrir pantanir undir stóðhesta HrossVest Dofri frá Steinnesi Glæsilegir stóðhestar verða í boði á Vesturlandi í sumar á vegum Hrossaræktarsambands Vesturlands , alls níu talsins . Þessir hestar eru Sveinn – Hervar frá Þúfu , Dofri frá Steinnesi , Þeyr frá Prestsbæ , Dynur frá Hvammi , Blær frá Torfunesi , Roði frá Múla og Vökull frá Síðu . Einnig má nefna tvo ósýnda , en efnilega , ungfola , þá Alvar frá Brautarholti og Kráksson frá Blesastöðum . Opnað hefur verið fyrir pantanir svo allt er klárt , að sögn stjórnar HrossVest . Við pöntun þarf að hafa Feng númer hryssunnar og örmerki við hendina . Nánar er hægt að kynna sér framboðið á www.hrossvest.is